**Mandátna zmluva**

uzatvorená podľa § 566 a násl. Obchodného zákonníka

**I. Zmluvné strany**

1.1

|  |  |
| --- | --- |
| **Mandant:** | Základná škola Zoltána Kodálya s VJM Galanta-  Kodály Zoltán Alapiskola |
| Štatutárny zástupca: | Mgr. Hajnalka Oláh |
| Adresa: | Švermova 8, 924 00 Galanta |
| IČO:  DIČ: | 36080527  2021362299 |

1.2

|  |  |
| --- | --- |
| **Mandatár:** | **Ladislav Bús** |
| Adresa: | 925 04 Tomášikovo 221, |
| IČO:  DIČ: | 44 613 121  1038575318 |
| Číslo telefónu: | 0903 982 375 |
| Registračné číslo odbornej spôsobilosti: | A 0075-046-2001 |

Zmluvné strany, mandant a mandatár, uzatvárajú mandátnu zmluvu (ďalej len MZ) v tomto znení:

**II. VÝCHODISKOVÉ PODKLADY A ÚDAJE**

* 1. Východiskové údaje

Názov projektu: „Digitálne vyučovanie pre žiakov Základnej školy Zoltána Kodálya s vyučovacím jazykom maďarským"

Kód ITMS: 26110130444

**III. PREDMET PLNENIA zmluvy**

* 1. Predmetom tejto zmluvy je:

**Vykonanie procesu verejného obstarávania v rámci projektu: „Digitálne vyučovanie pre žiakov Základnej školy Zoltána Kodálya s vyučovacím jazykom maďarským"**

Rozsah poskytnutých služieb: 150,00 hodín počas trvania projektu.

* 1. Mandant sa zaväzuje, že za vykonanie dohodnutých činností zaplatí mandatárovi odmenu vo výške dohodnutej v tejto zmluve.
  2. Mandatár sa zaväzuje, že pri zabezpečovaní predmetu zmluvy bude postupovať v zmysle zákona č. 25/2006 Z.z. o verejnom obstarávaní a o zmene a doplnení niektorých zákonov.
  3. Mandant sa zaväzuje, že poskytne mandatárovi všetky existujúce podklady k predmetu obstarávania a nevyhnutnú súčinnosť v procese verejného obstarávania.
  4. Dojednané činnosti:
* Prípravná fáza (štúdium jestvujúcej dokumentácie k predmetu obstarávania, stanovenie stratégie a postupu pri verejnom obstarávaní, spracovanie špecifikácií verejného obstarávania),
* Spracovanie výzvy a súťažných podkladov (popis predmetu obstarávania, vlastné spracovanie výzvy / súťažných podkladov, spracovanie zmluvných podmienok, stanovenie a popis kritérií vyhodnocovania ponúk)
* Realizačná fáza obstarávania (vysvetľovanie výzvy / súťažných podkladov, spracovanie potrebných dokladov k obstarávaniu),
* Fáza vyhodnocovania ponúk (organizácia otvárania súťažných ponúk vrátane spracovania nevyhnutných dokladov, preštudovanie ponúk, požadovanie vysvetlení k ponukám, vlastné vyhodnotenie ponúk, spracovanie zápisníc),
* Ukončenie obstarávania (odovzdanie kompletnej dokumentácie na archiváciu).

**IV. Spôsob plnenia predmetu zmluvy**

* 1. Pri plnení tejto zmluvy sa mandatár zaväzuje dodržiavať zákon č.25/2006 Z.z. o verejnom obstarávaní, všeobecne záväzné predpisy, dojednania tejto zmluvy a bude sa riadiť jestvujúcimi podkladmi mandanta, odovzdanými ku dňu uzavretia tejto zmluvy, jeho písomnými pokynmi, zápismi a dohodami zmluvných strán na štatutárnej úrovni a vyjadreniami verejnoprávnych orgánov a organizácií štátnej správy.
  2. Mandatár je povinný svoju činnosť zabezpečovať s náležitou starostlivosťou a v súlade so záujmami mandanta.
  3. Predmet plnenia dojednaný v tejto zmluve je splnený riadnym vykonaním činností, ktoré sa mandatár zaviazal v tejto zmluve vykonať.
  4. Mandatár bude informovať mandanta o všetkých svojich krokoch a úkonoch, vzniknutých prípadných ťažkostiach a komplikáciách súvisiacich s úspešným organizovaním verejného obstarávania.
  5. Mandant odovzdá mandatárovi potrebné veci k zariadeniu záležitostí na žiadosť mandatára (Technická špecifikácia tovaru, služieb, projekt, projektová dokumentácia, výkaz výmer príp. iné)
  6. Mandant a mandatár sa dohodli, že informácie o predmete plnenia budú pred tretími osobami chrániť.

**V. Lehota plnenia zmluvy**

5.1 Mandatár sa zaväzuje, že predmet plnenia bude vykonávať v nasledovných lehotách: začiatok: 06/2012 - koniec: 05/2014

5.2 Dodržanie termínov je závislé od riadneho a včasného spolupôsobenia mandanta dohodnutého v tejto zmluve a na trvaní revíznych postupov zo strany Úradu pre verejné obstarávanie.

**VI. Odmena za predmet plnenia a platobné podmienky**

6.1. Odmena za predmet plnenia v rozsahu tejto zmluvy je dohodnutá dohodou zmluvných strán, v zmysle zákona č. 18/1996 Z.z. o cenách.

6.2. Zmluvné strany sa dohodli, že za vykonanie predmetu plnenia zaplatí mandant mandatárovi odmenu vo výške:

**150,00 hod x 14,00 € = 2 100,00 €** (slovom: dvetisícsto eur)

M*andatár nie je platiteľom DPH!*

6.3. Zmluvné strany sa dohodli, že odmena bude uhradená v čiastkach, vždy v mesiaci nasledujúcom v ktorom došlo k plneniu zmluvy za skutočne vykonané a vykázané služby.

6.4 Odmenu za vykonanie predmetu zmluvy uhradí mandant na základe faktúry, ktoré mandatár vystaví a odošle mandantovi do 14 dní na bankový účet mandatára.

**VII. Zmluvné pokuty**

7.1 Zmluvné strany sa dohodli, že v prípade nedodržania konca lehoty plnenia zmluvy, mandatárom, môže mandant uplatniť zmluvnú pokutu vo výške 0,05% z výšky dohodnutej odmeny, za každý deň omeškania.

7.2 Zmluvné strany sa dohodli, že v prípade omeškania mandanta so zaplatením dohodnutej odmeny pre mandatára, zaplatí mandant mandatárovi zmluvnú pokutu vo výške 0,05% z výšky dohodnutej odmeny, za každý deň omeškania po termíne jej splatnosti.

**VIII. Ďalšie ustanovenia**

8.1 Mandant týmto splnomocňuje mandatára, aby v rozsahu tejto zmluvy zastupoval mandanta pri plnení dohodnutých činností. Úkony mandatára takto urobené, zaväzujú mandanta v plnom rozsahu.

8.2 Mandatár sa zaväzuje strpieť výkon kontroly /auditu/ overovania súvisiaceho s dodávanou službou kedykoľvek počas platnosti a účinnosti „Zmluvy o poskytnutí NFP uzatvorenou medzi Základnou školou Zoltána Kodálya s VJM Galanta-Kodály Zoltán Alapiskola Galánta a Agentúrou Ministerstva školstva, vedy, výskumu a športu SR pre štrukturálne fondy EU, a to oprávnenými osobami v zmysle článku 12. Všeobecne zmluvných podmienok k zmluve o poskytnutí NFP a poskytnúť im všetku potrebnú súčinnosť.

8.3 Veci, ktoré nie sú uvedené v tejto zmluve, sa riadia Obchodným zákonníkom.

8.4 Táto zmluva nadobúda platnosť dňom jej podpísania oboma zmluvnými stranami a účinnosť v zmysle §47a ods. 1 Občianskeho zákonníka deň nasledujúci po dni zverejnenia.

8.5 Túto zmluvu je možné meniť iba písomnými dodatkami podpísanými zástupcami oboch strán.

8.6 Táto zmluva je vyhotovená v štyroch vyhotoveniach, pričom mandant obdrží tri vyhotovenie a mandatár jedno vyhotovenie.



